CELEX: 32013R1006
Language: et
Date: 2013-10-18 00:00:00
Title: Komisjoni rakendusmäärus (EL) nr 1006/2013, 18. oktoober 2013 , milles käsitletakse L-tsüstiini kasutamise lubamist kõikide loomaliikide söödalisandina  EMPs kohaldatav tekst

19.10.2013   
            
            
               ET
            
            
               Euroopa Liidu Teataja
            
            
               L 279/59
            
         KOMISJONI RAKENDUSMÄÄRUS (EL) nr 1006/2013,
   18. oktoober 2013,
   milles käsitletakse L-tsüstiini kasutamise lubamist kõikide loomaliikide söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus loa saamiseks L-tsüstiini kasutamiseks söödalisandina, mis kuulub funktsionaalrühma „aminohapped, nende soolad ja analoogid”. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotluses käsitletakse L-tsüstiini lubamist kõikide loomaliikide söödalisandina, mis tuleb klassifitseerida kategooriasse „toitainelised lisandid”.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 13. märtsi 2013. aasta arvamuses (2) järeldusele, et kavandatud kasutustingimuste korral ei avalda L-tsüstiin kahjulikku mõju loomade ega inimeste tervisele ega keskkonnale ning et seda võib pidada väävlisisaldusega aminohapete vajaduse tõhusaks täitjaks kõikide loomaliikide puhul. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsi meetodi kohta.
            
         
               (5)
            
            
               Kõnealuse aine hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba söödalisandi kasutamiseks käesoleva määruse lisas esitatud viisil.
            
         
               (6)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud ainet, mis kuulub söödalisandite kategooriasse „toitainelised lisandid” ja funktsionaalrühma „aminohapped, nende soolad ja analoogid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. oktoober 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EFSA Journal (2013); 11(4):3173.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  mg/kg täissöödas, mille niiskusesisaldus on 12 %
               
            
                  
                     Toitaineliste lisandite kategooria. Funktsionaalrühm: aminohapped, nende soolad ja analoogid
                  
               
            
                  3c391
               
               
                  —
               
               
                  L-tsüstiin
               
               
                  
                               
                           
                           
                              
                                 Söödalisandi koostis
                              
                              Kristalliline pulber, mida valmistatakse lindude sulgedest saadud loodusliku keratiini hüdrolüüsil; L-tsüstiini miinimumsisaldus on 98,5 %
                           
                        
                               
                           
                           
                              
                                 Toimeaine kirjeldus
                              
                              IUPACi nimetus: (2R)-2-amino-3-[(2R)-2-amino-3-hüdroksü-3-oksopropüül]disulfanüülpropaanhape
                              CASi number: 56-89-3
                              Keemiline valem: C6H12N2O4S2
                              
                           
                        
                               
                           
                           
                              
                                 Analüüsimeetod
                                  (1)
                              
                              L-tsüstiini määramiseks söödalisandis
                              Tiitrimine; Euroopa Farmakopöa (Ph. Eur. 6.0, meetod 01/2008-0998).
                              Eelsegus, segasöödas ja söödamaterjalis sisalduva tsüstiini määramine:
                              ioonivahetuskromatograafia meetod koos kolonnijärgse derivaatide saamisega ja fotomeetrilise määramisega. Komisjoni määrus (EÜ) nr 152/2009 (2) (III lisa F osa).
                           
                        
               
                  Kõik loomaliigid
               
               
                  —
               
               
                  —
               
               
                  —
               
               
                  
                              1.
                           
                           
                              Ohutusnõuded kasutamisel: käsitsemisel tuleb kasutada respiraatorit, kaitseprille ja kaitsekindaid.
                           
                        
                              2.
                           
                           
                              Lisandite ja eelsegude kasutusjuhendis märkida:
                              
                                          —
                                       
                                       
                                          töötlemise püsivus ja säilitamistingimused,
                                       
                                    
                                          —
                                       
                                       
                                          L-tsüstiini lisamine sõltub sellest, kui palju sihtloomad vajavad väävlisisaldusega aminohappeid, ja sellest, kui palju on nende söödas muid väävlisisaldusega aminohappeid.
                                       
                                    
                        
               
                  8. november 2023
               
            
         (1)  Analüüsimeetodite andmed on referentlabori veebisaidil http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx.
      
         (2)  ELT L 54, 26.2.2009, lk 1.